
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 24.4.1985 Π.Δ/τος «Τρόπος καθορισμού 
ορίων οικισμών της χώρας μέχρι 2.000 κατοίκους κατηγορίες 
αυτών και καθορισμός όρων .και περιορισμών δόμησής τους» (Δ' 

181) ...1 

Καθορισμός ζώνης οικιστικού ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμού προϋφισταμένου του 
έτους 1923 περιοχή του δήμου Ληξουρίου (Ν. Κεφαλληνίας) 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' (1) 

Τροποποίηση του από 24.4.1985 Π.Δ/τος «Τρόπος καθορισμού ορίων 

οικισμών της χώρας μέχρι 2.000 κατοίκους κατηγορίες αυτών και 

καθορισμός όρων και περιορισμών δόμησής τους» (Δ' 181). "■ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ^ 

Έχοντας υπόψη: 

1. Τις διατάξεις του άρθρου 42 παράγρ. 5 τρυ Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και σχετικές 
ρυθμίσεις» (Α' 33), όπως η παράγραφος αυτή αντικαταστάθηκε με την 
παράγραφο 17 του άρθρου 8 του Ν. 1512/1985 (Α' 4). 

2. Τις διατάξεις της περίπτωσηςίδ της παρ. 1 του άρθρου 23 του Ν. 
1558/85 «Κυβέρνηση και Κυβερνητικά Όργανα» (Α' 137). 

3. Τις διατάξεις της παρ. 1 του άρθρου 4 του Ν. 622/1977 «Περί 
εισπράξεως υπό του Δημοσίου Ταμείου των δια την έκδοσιν οικοδομι-' 
κών αδειών και καταβαλλόμενων φόρων, τελών, εισφορών και κρατή¬ 
σεων και ρυθμίσεως συναφών θεμάτων» (Α' 171). 

4. Την υπ’ αριθ. 169/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Το από 24.4.1985 Π.Δ/γμα «Τρόπος καθορισμού ορίω\μ<>»ε«·μίυν 
της χώρας μέχρι 2.000 κατοίκους, κατηγορίες αυτών και καθορισμός 
όρων και περιορισμών δόμησής τους» (Δ’ 181) όπως τροποποιήθηκε με 
τα από 20.8.1985 (Δ' 414) κάιαπό 14.2.1987 (Δ’ 133) Π.Δ/γματα, 
τροποποιείται όπως στις επόμενες παραγράφους: 

1. Τροποποιήσεις του άρθρου 4. 

α) Στο τέλος της περίπτωσης α της παραγρ. 1 προστίθενται τα εξής: 

«Ειδικά όλοι οι οικισμοί του Ν. Αττικής οι οποίοι, υπάγονται στις ρυθ¬ 
μίσεις του διατάγματος αυτού, οριοθετούνται σύμφωνα με τα οριζόμενα 
στην παρούσα περίπτωση (α)». 


β) Η περίπτωση β της παραγράφου. 2Α αντικαθίσταται ως εξής: 

«β. Καλυπτόμενες από Π.Δ/γματα ή υπουργικές αποφάσεις προστα¬ 
σίας ιστορικών τόπων, αρχαιολογικών χώρων, ιστορικών διατηρητέων 
μνημείων και περιοχών ιδιαιτέρου φυσικού κάλλους». ί . 

2. Τροποποιήσεις του άρθρου 5. 

α) Στο τέλος της περίπτωσης (β) της παραγράφου 2 προστίθεται: 

«Ειδικά για τους οικισμούς που έχουν χαρακτηρισθεί με το από 
19.10.1978 Π.Δ/γμα (Δ' 594) ως παραδοσιακοί ο συντελεστής δόμη¬ 
σης των οικοπέδων ορίζεται για τα πρώτα 100 μ2 επιφάνειας του οικο¬ 
πέδου σε 1. Κατά τα λοιπά και για τους οικισμούς αυτούς ισχύουν οι λοι¬ 
πές διατάξεις της περίπτωσης αυτής». 

β) Μετά την παράγραφο 4 προστίθεται η παράγραφος 5 ως εξής: 

' «5. Με απόφαση Νομάρχη, που εκδίδεται μετά από γνωμοδότηση 
τρυ Συμβουλίου Χωροταξίας, Οικισμού και Περιβάλλοντος του νομού 
είναι δυνατόν για λόγους προστασίας του αρχιτεκτονικού χαρακτήρα 
του οικισμού και του φυσικού τοπίου ή για λόγους πολεοδομικούς γενι¬ 
κότερα να καθορίζονται συντελεστής δόμησης, ποσοστό κάλυψης και 
ύψος κτιρίων μικρότερα από τα οριζόμενα με το παρόν διάταγμα καθώς 
και μεγοιλύτερες αποστάσεις των οικοδομών, από τα όρια του γηπέδου, 
κατά τμήματα ή σε όλη την- έκταση του οικισμού». 

3. Τροποποίηση του άρθρου 6. 

Το άρθρο 6 (αντικαθίσταται ως εξής: 

«1. Κάθε οικόπεδο για να είναι οικοδομήσιμο πρέπει να έχει πρόσωπο 
σε κοινόχρηστο χώρο ή σε χώρο που έχει τεθεί σε κοινή χρήση. Ο παρα¬ 
πάνω χώρος πρέπει να έχει πλάτος τουλάχιστον 4 μέτρα και να εφάπτε¬ 
ται καθ’ όλο το μήκος της μιας πλευράς των ορίων του οικοπέδου. 
Όπου το πλάτος αυτό υπολείπεται των 4 μέτρων, για να είναι το οικό¬ 
πεδο οικοδομήσιμο, πρέπει με συμβολαιογραφική πράξη, της οποίας 
αντίγραφο κοινοποιείται με απόδειξη στον οικείο ΟΤΑ, να τεθεί σε κοινή 
χρήση λωρίδα'οικοπέδου τόση, ώστε από το πρόσωπο του εναπομένο- 
ντος οικοπέδου μέχρι τον άξονα του κοινόχρηστου χώρου να επιτυγχά¬ 
νεται πλάτος τουλάχιστον 2 μέτρων. Της παραπάνω ρύθμισης εξαιρού¬ 
νται τα τμήματα του οικοπέδου που καταλαμβάνονται από οικοδομές. 

Σε χαρακτηρισμένους παραδοσιακούς οικισμούς τα οικόπεδα που 
βρίσκονται μέσα στο^συνεκτικό τμήμα του οικισμού και εφόσον υπάρχει 
διαμορφωμένος παραδοσιακός ιστός είναι οικοδομήσιμα όταν έχουν - 
πρόσωπο σε κοινόχρηστο χώρο οποιουδήποτε πλάτους. 

■ 2α. Υφιστάμενο οικόπεδο κατά την ισχύ του παρόντος που δεν έχει 
πρόσωπο σε κοινόχρηστο χώρο ή σε"χώρο που έχει τεθεί σε κοινή χρήστη 
για να είναι οικοδομήσιμο πρέπει να τεθέί'από-τβν4§ιρκτήτη σε,Ίίοίνή 
χρήση, με συμβολαιογραφική ηράξη, αντίγραφο της οποίάς-κοινοποιεί- 
απόδειξη,στον οικείο ΟΤΑ, λωρίδα οικοπέδου πλάτους τό·*λάχι- 
στον 4 μεη5ων, πόυ να εφάπτεται καθ’ όλο το μήκος της μιας πλευράς 
των ορίων του οικοπέδου,· για τή δημιουργία κοινοχρήστου χώρου. Ο 
χώρος αυτός που τίθεται σε κοινή χρήση πρέπει να συνδέει τα οικόπεδα 
με το υφιστάμενο σε κοινή χρήση δίκτυο κυκλοφορίας του οικισμού. Για· 
την εξασφάλιση της σύνδεα»· ,ς αυτής είναι δυνατόν νάτγίνε'ΛΧι παραχώ¬ 
ρησή σε κοινή χρήση έκτα/σης που,ανήκει σε γειτονικές ιδιοκτησίες είτε; 
απ’ ευθείας από τους κι/ρίους αυτών είτε^κατώμν μεταβ" 


στΟ;» 


διαφερόμενο ιδιοκτήτη/του οικοπέδου πού στε^είτςκ -.ή σύνδεση .-(φ 
β. Οι διατάξεις της/προηγούμενης π»ρίπτύρΐν^ιμχ'ύουν .κάι γι,|^ 
κόπεδα που δημιουργΛύνται από κατάτμηση, με την πρΊϋτόθεσήίόρ 

; χρυσωπό αυτών επί του κοινοχρήστου χώρου ή του χώρου που έχει τε¬ 
θεί σε κι ,νή χρήση να είναι δώδεκα (12) μέτρα τουλάχιστον. 

γ. Προϋπόθεση για την πραγματοποίηση της παραχώρησης της λω¬ 
ρίδα; του οικοπέδου σε κοινή χρήση στις περιπτώσεις α και β όταν το 
σν&ϊλικό μήκος της υπερβαίνει τα 50 μέτρα, είναι η έγκρισή της από 
μι·, αρμόδια για τη χορήγηση της οικοδομικής άδειας αρχή, η οποία 
κ,.ινει αν η θέση αυτής της έκτασης εξασφαλίζει τη δυνατότητα μελλο- 
~νΐ;κής ενσωμάτωσής της στο δίκτυο κυκλοφορίας του οικισμού. Για την 
έγκ]5έ3?;, ο ενδιαφερόμενος υποβάλλει τοπογραφικό διάγραμμα σε κα¬ 
τάλληλη κλίμακα, ώστε να φαίνεται η σύνδεση με τον υφιστάμενο κοινό¬ 
χρηστο χώρο καθώς και το γειτονικό δίκτυο κυκλοφορίας του οικισμού. 
Η αρμόδια αρχή, πριν από την έγκριση δύναται να ζητήσει τη γνώμη 
Συμβουλίου Χωροταξίας, Οικισμού και Περιβάλλοντος του οικείου νο¬ 
μού. 

3. Με απόφαση Νομάρχη ύστερα από εισήγηση της αρμόδιας για την 
έκδοση της οικοδομικής άδειας αρχής και γνωμοδότηση του Συμβου¬ 
λίου Χωροταξίας, Οικισμού και Περιβάλλοντος του νομού, είναι δυνα¬ 
τόν να ορίζεται για την εφαρμογή των προηγουμένων παραγράφων 1 
και 2, πλάτος κοινοχρήστου χώρου μεγαλύτερο από τέσσερα (4) μέτρα 
και έως οκτώ (8) μέτρα, εφόσον αυτό επιβάλλεται για λόγους κυκλοφο- 
ριακούς, περιβαλλοντικούς ή πολεοδομικούς. 

4. Επιτρέπεται σε άρτια και οικοδομήσιμα οικόπεδα αύξηση της δο¬ 
μήσιμης επιφάνειας τους εφόσον τμήμα του οικοπέδου αφήνεται ως 
ενιαία έκταση κατά μήκος της πρόσοψης του οικοπέδου και παραχωρεί- 
ται στην κοινότητα χωρίς αποζημίωση από τον ιδιοκτήτη του οικοπέδου 
για δημιουργία κοινόχρηστου χώρου. Η αύξηση της δομήσιμης επιφά¬ 
νιας υπολογίζεται σε ποσοστό 30% της επιφάνειας του παραχωρούμε- 
νου τμήματος του οικοπέδου και προστίθεται στην συνολική δομήσιμη 
επιφάνεια που αντιστοιχεί στο οικόπεδο πριν από την αφαίρεση του πα- 
ραχωρούμενου τμήματός του. Η παραπάνω αύξηση της δομήσιμης επι¬ 
φάνειας δεν επιτρέπεται να είναι μεγαλύτερη από 300 τ.μ. Η κάλυψη 
του οικοπέδου δεν μπορεί να υπερβεί το 70% της επιφάνειας, που απο¬ 
μένει ύστερα από την αφαίρεση του παραχωρούμενου τμήματός του. Το 
τμήμα του οικοπέδου που παραχωρείται πρέπει να είναι κατάλληλο για 
διαμόρφωση κοινόχρηστων χώρων. Η παραχώρηση του τμήματος οι¬ 
κοπέδου εγκρίνεται με απόφαση του οικείου Νομάρχη, που εκδίδεται 
μετά από γνώμη του κοινοτικού συμβουλίου και του Συμβουλίου Χωρο¬ 
ταξίας, Οικισμού και Περιβάλλοντος του νομού, ύστερα από αίτηση του 
ενδιαφερομένου. Η παραχώρηση γίνεται με συμβολαιογραφική πράξη η 
οποία συντάσσεται και μεταγράφεται μετά την έκδοση της απόφασης 
του Νομάρχη, η οποία και μνημονεύεται στη συμβολαιογραφική πράξη. 
Η συμβολαιογραφική πράξη αποτελεί απαραίτητο στοιχείο για την έκ¬ 
δοση της άδειας ανέγερσης οικδομής με αυξημένη δόμηση στο εναπομέ- 
νον μετά την παραχώρηση οικόπεδο. 

5. Το εναπομένον οικόπεδο μετά την παραχώρηση κατά τις διατάξεις 
των προηγουμένων παραγράφων εξακολουθεί να θεωρείται άρτιο και 
οικοδομήσιμο όπως απομένει μετά την παραχώρηση. 

6α. Το κτίριο τοποθετείται στη γραμμή δόμησης όπως αυτή διαμορ¬ 
φώνεται με την εφαρμογή των διατάξεων των προηγουμένων παραγρά¬ 
φων είτε εσώτερον αυτής, κατά την κύρια όψη του, στο σύνολο ή σε 
τμήμα αυτής. 

β. Σε οικόπεδο μεγαλύτερο των 500 τ.μ. το κτίριο τοποθετείται σε 
απόσταση τουλάχιστον 2,50 μέτρων από την παραπάνω οριζόμενη 
γραμμή δόμησης. 

γ. Με απόφαση του οικείου Νομάρχη που εκδίδεται ύστερα από αιτιο¬ 
λογημένη γνωμοδότηση του Συμβουλίου Χωροταξίας, Οικισμού και 
Περιβάλλοντος του νομού είναι δυνατόν να ορίζεται ελάχιστη απόσταση 
των κτιρίων από το όριο των υφισταμένων κοινοχρήστων χώρων ή από 
τον άξονα της οδού διαφορετική από εκείνη που ορίζεται στις περιπτώ¬ 
σεις α και β, είτε για ολόκληρο του οικισμό είτε για τμήμα του μόνο, είτε 
και για μεμονωμένη περίπτωση, εφόσον αυτό είναι αναγκαίο για λόγους 
κυκλοφοριακούς, περιβαλλοντικούς, αρχιτεκτονικούς και φυσιογνωμίας 
του οικισμού. 

7. Σε περίπτωση παραλιακών οικισμών και εφόσον δεν ορίζεται δια¬ 
φορετικά με ειδική διάταξη (ή τοπικό ρυμοτομικό σχέδιο), η οικοδομή 
τοποθετείται σε απόσταση: · '' ' 

- Τουλάχιστον 15 μέτρα από τη\ καθορισμένη γραμμή αιγιαλού και 
οπωσδήποτε μετά τη γραμμή παρθένας. 

- Τουλάχιστον 50 μέτρα από την εκαμώμενη γραμμή αιγιαλού αν 
δεν έχει καθορίστε! η γραμμή αιγιαλού/ 

Κατ’ εξαίρεσή με απόφαση Νομάρχη πούτεκδίδεται μετά από γνωμο¬ 
δότηση του οικείου Ο.Τ.Α. και σύμφωνη γνώλιη του συμβουλίου Χωρο¬ 
ταξίας, Οικισμού'και^Περιβάλλοντος του νομοτ( είναι δυνατόν να καθορί¬ 


ζεται γραμμή δόμησης διαφορετική από την προκύπτουσα με την εφαρ¬ 
μογή της παραπάνω διάταξης στις εξής περιπτώσεις: 

α) Όταν υπάρχει καθορισμένη γραμμή αιγιαλού με ζώνη παραλίας 
πλάτους μικρότερου των 15 μέτρων συνολικά ή τμηματικά και υπάρχει 
διαμορφωμένη γραμμή δόμησης με πυκνή δόμηση, η γραμμή δόμησης 
στο τμήμα αυτό μπορεί να καθοριστεί σε απόσταση μικρότερη των 15 
μέτρων και πάντως όχι εντός της ζώνης παραλίας. Υφιστάμενα κτί- 
σματα που βρίσκονται εντός της ζώνης που ορίζεται από τη γραμμή δό¬ 
μησης και τη γραμμή παραλίας επιτρέπεται να επισκευάζονται μόνο για 
λόγους χρήσεως υγιεινής και" ασφάλειας. 

β) Όταν δεν υπάρχει καθορισμένη γραμμή αιγιαλού και πληρούνται 
οι προϋποθέσεις της περίπτωσης α μπορεί να καθοριστεί γραμμή δόμη¬ 
σης, όπως παραπάνω, αλλά σε απόσταση τουλάχιστον 10 μέτρων από 
την εκτιμώμενη γραμμή αιγιαλού. 

γ) Όταν δεν υπάρχει καθορισμένη γραμμή αιγιαλού αλλά μεταξύ 
των οικοπέδων που έχουν πρόσωπο προς τη θαλάσσα και της θάλασσας 
υπάρχει φυσικά διαμορφωμένη υψομετρική διαφορά άνω των 8 μέτρων, 
η γραμμή δόμησης μπορεί να τοποθετηθεί σε απόσταση μικρότερη των 
50 μέτρων και πάντως εσώτερον τουλάχιστον 15 μέτρων από το κατώ¬ 
τερο σημείο της φυσικά διαμορφωμένης υψομετρικής διαφοράς. 

δ) Όταν δεν υπάρχει καθορισμένη γραμμή αιγιαλού και υπάρχει φυ¬ 
σικά διαμορφωμένη παραλία (αμμώδης, σκυρώδης, ελώδης έκταση) 
βάθους μεγαλύτερου των 50 μέτρων η γραμμή δόμησης τοποθετείται 
σε απόσταση μεγαλύτερη των 50 μέτρων. 

Η περίφραξη των οικοπέδων που έχουν πρόσωπο προς τη θάλασσα 
τοποθετείται πάνω στη νομίμως καθορισμένη γραμμή παραλίας. Τυχόν 
δυσμενέστερες διατάξεις από τις καθοριζόμενες για του παρόντος, που 
καθορίζουν τις αποστάσεις δόμησης για εθνικές και επαρχιακές οδούς 
κατισχύουν των διατάξεων του παρόντος διατάγματος. 

ε) Στις πιο πάνω περιπτώσεις, προϋπόθεση για την (ανέγερση οικοδο¬ 
μής επί των οικοπέδων που έχουν πρόσωπο στη θάλασσα είναι να εξα¬ 
σφαλίζεται με οποιονδήποτε νόμιμο τρόπο χώρος προσπέλασης να έχει 
τεθεί σε κοινή χρήση, πλάτους τουλάχιστον 4 μέτρων, συνδεόμενος με 
υφιστάμενο κοινόχρηστο χώρο του οικισμού, μεταξύ του οικοπέδου και 
της θάλασσας. 

8. Απαγορεύεται η δόμηση σε απόσταση 10 μέτρων από τις όχθες 
των ρεμάτων. 

9. Οι παραπάνω διατάξεις του άρθρου αυτού, δεν ισχύουν στις περι¬ 
πτώσεις που εμπίπτουν σε τμήματα με εγκεκριμένο σχέδιο. 

4. Τροποποιήσεις του άρθρου 7. 

α) Η παράγραφος 3 αντικαθίσταται ως εξής: 

«3. Απαγορεύεται η ανέγερση βιομηχανικών και βιοτεχνικών εγκα¬ 
ταστάσεων μέσης και υψηλής όχλησης εντός των εγκεκριμένων ορίων 
των οικισμών και εντός ζώνης που εκτείνεται περιμετρικά του οικισμού 
και σε απόσταση 500 μ. από τα όρια του οικισμού, όπως αυτά ισχύουν. 

Με απόφαση του Νομάρχη μετά από γνωμοδότηση του Συμβουλίου 
Χωροταξίας, Οικισμού και Περιβάλλοντος του νομού, του οικείου δημο¬ 
τικού, κοινοτικού συμβουλίου και γνώμη της αρμόδιας Υπηρεσίας του 
Υπουργείου Βιομηχανίας, Ενέργειας και Τεχνολογίας, που πρέπει να 
διατυπωθεί εντός προθεσμίας 2θ ημερών από την υποβολή του ερωτή¬ 
ματος, δύναται: 

α. Για οικισμούς παραλιακούς ή τουριστικούς ή αξιόλογους συνεκτι¬ 
κούς ή περιαστικούς να καθορίζεται πλάτος ζώνης μεγαλύτερο των 500 
μέτρων και έως 1.000 μέτρα. 

β. Για τους στάσιμους οικισμούς το πλάτος της ζώνης να μειώνεται 
μέχρι τα 200 μ. σε όλη την περίμετρο του οικισμού ή σε τμήμα αυτής. 

γ. Για όλους τους οικισμούς να καθορίζεται γραφικά ζώνη ποικίλου 
πλάτους όταν η εφαρμογή των παραπάνω αποστάσεων δεν είναι δυνατή 
(μικρή απόσταση μεταξύ των οικισμών - απαγορευτικό ανάγλυφο κ.ά.) 
και να επιβάλλεται για τις ανάγκες χωροθέτησης της βιομηχανίας. Με 
τον καθορισμό της παραπάνω ζώνης, μπορεί να τεθούν περιορισμοί ως 
προς τους βιομηχανικούς κλάδους και τη δυναμικότητα των μονάδων, 
λαμβανομένης πάντα υπόψη της προστασίας του περιβάλλοντος». 

β) Μετά, την παράγραφο 3 όπως αντικαθίσταται, προστίθενται νέες 
?ιαράγροιφοι 4 και 5, όπως παρακάτω και οι επόμενες παράγραφοι 
αριθμούνται σε 6,7,8,9,10,11 και 12. 

«4α. Κατ’ εξαίρεση επιτρέπεται ο εκσυγχρονισμός και η επέκταση 
των υφισταμένων, εντός των περιγραφομένων στην προηγούμενη παρά¬ 
γραφο περιοχών, κτιριακών εγκαταστάσεων του ΟΤΕ και της ΔΕΗ. 

β. Επίσης κατ’ εξαίρεση επιτρέπεται ο εκσυγχρονισμός και η επέ¬ 
κταση των υφισταμένων, στις ίδιες ως άνω περιοχές, βιομηχανικών και 
βιοτεχνικών εγκαταστάσεων μέσης και υψηλής όχλησης, με απόφαση 
του οικείου Νομάρχη ύστερα από σύμφωνη τνώιιτι του Συμβουλίου Χω- « 

ροταξίας, Οικισμού και Περιβάλλοντος του νομού και αιτιολογημένη 
πρόταση της αρμόδιας υπηρεσίας του Υπουργείου Βιομηχανίας, Ενέρ¬ 
γειας και Τεχνολογίας που συνοδεύεται απαραιτήτους και από έκθεση 
περιβαλλοντικών επιπτώσεων. 

5. Με κοινή απόφαση των Υπουργών Περιβάλλοντος, Χωροταξίας 
και Δημοσίων Έργων και Βιομηχανίας, Ενέργειας και Τεχνολογίας, 
δύναται να καθορίζονται διαφορετικές αποστάσεις από τις καθοριζόμε¬ 
νες στην παράγραφο 3, για ορισμένους βιομηχανικούς κλάδους με βάση 
τεχνικο-οικονομικά, πόλεοδομικά και περιβαλλοντικά κριτήρια. Με την 
ίδια απόφαση, καθορίζονται περιορισμοί ως προς τη δυναμικότητα των 
μονάδων και τα αναγκαία μέτρα για την προστασία του περιβάλλοντος. 

5. Τροποποιήσεις του άρθρου 9. 

Τό πρώτο εδάφιο της παραγράφου 3 αντικαθίσταται ως εξής: 

«Ειδικά διατάγματα που χαρακτηρίζουν παραδοσιακούς οικισμούς 
και καθορίζουν όρους και περιορισμούς δόμησης αυτών κατισχύουν των 
διατάξεων του παρόντος. 

Για τους οικισμούς που χαρακτηρίσθηκαν παραδοσιακοί με το από 
19.10,1976 Π.Δ/γμα (Δ' 594) εφαρμόζονται οι όροι δόμησης που κα¬ 
θορίζονται με το άρθρο 5 παράγραφος 2 αυτού του διατάγματος, αντί 
των αντιστοίχων όρων δόμησης του ως άνω από 19.10.1978 Π.Δ/ 
τος». 

Άρθρο 2 

Το κεντρικό τμήμα των παραδοσιακών οικισμών που αναφέρεται στο 
από 19.10.1978 Π.Δ/γμα (Δ' 594) ταυτίζεται, για την εφαρμογή των 
όρων και περιορισμών δόμησης, με το συνεκτικό τμήμα των οικισμών, 
όπως αυτό αναφέρεται στο από 24.4.1985 Π.Δ/γμα (Δ’ 181/1985), 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβ?ρνήσεως. 

' Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

,. Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
—--♦- 

( 2 ) 

Καθορισμός ζώνης οικιστικού ελέγχου κατωτάτου ορίου κατάτμησης 

και λοιπών όρων και περιορισμών δόμησης στην εκτός εγκεκριμένου 

σχεδίου και εκτός ορίων οικισμού προϋφισταμένου του έτους 1923 

περιοχή του δήμου Ληξουρίου (Ν. Κεφαλληνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 29 (παρ. 1) αυτού, όπως τροποποιήθηκε με την 
παρ. 14 του άρθρου 8 του Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α). 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις υπ’ αριθ. 63/1985 και 1/1988 γνωμοδοτήσεις του δημοτι¬ 
κού συμβουλίου Ληξουρίου. 

4. Τις υπ’ αριθ. 5/1985 και 40/4/1988 γνωμοδοτήσεις του Συμ¬ 
βουλίου Χωροταξίας, Οικισμού και Περιβάλλοντος Ν, Κεφαλληνίας. 

5. Την υπ’ αριθ. 846/1988 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (Ζ.Ο.Ε.) στην εκτός σχεδίου 
και εκτός ορίων οικισμού προϋφισταμένου του έτους 1923 περιοχή του 
δήμου Ληξουρίου (Ν. Κεφαλληνίας), όπως το όριο της ζώνης φαίνεται 

ριε κόκκινη γραμμή και ορίζεται από τα σημεία 1,2,3.36 στα τρία 

Σχετικά πρωτότυπα διαγράμματα σε κλίμακα 1:5000 που θεωρήθηκαν 


από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 83949/1988 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

Άρθρο 2 

Μέσα στη Ζ.Ο.Ε. καθορίζονται ειδικές χρήσεις γης, κατώτατο όριο 
κατάτμησης και όροι και περιορισμοί δόμησης κατά περιοχές με αριθ¬ 
μούς 1, 2, 3, 4, 5 και 6 που φαίνονται στα ίδια διαγράμματα ως εξής: 

Α. Περιοχή 1. 

1. Η περιοχή αυτή οριοθετείται ως εξής: 

- Από το σημείο κατάληξης του μονοπατιού της Δρακοσπηλιάς στη 
θάλασσα (σημ. 44), κατά μήκος του μονοπατιού της Δρακοσπηλιάις 
(στην περιοχή Λαχούς), μέχρι την συμβολή του μονοπατιού με τον 
επαρχιακό δρόμο Ληξουρίου - Λιβάδι (σημ. 45). 

- Κατά μήκος οτυ επαρχιακού δρόμου Ληξούρι - Λιβάδι, μέχρι τη 
συμβολή του με το βορειοανατολικό όριο του χώρου του αθλητικού στα¬ 
δίου (σημ. 53). 

- Κατά μήκος των ορίων του χώρου του αθλητικού σταδίου, της 
Βαλλιάνειου Σχολής, του δημοτικού σχολείου και του εγκεκριμένου 
σχεδίου (σημ. 54, 55, 56, 57, 58, 59,60) και κατά μήκος του βορείου 
ορίου της ιδιοκτησίας Τυπάλδου μέχρι τη θάλασσα (σημ. 61). 

2. Στην περιοχή αυτή επιτρέπονται οι χρήσεις κατοικίας και εγκατα¬ 
στάσεων κοινής ωφελείας. 

3α. Το κατώτατο όριο κατάτμησης και αρτιότητας ορίζεται σε τέσ¬ 
σερα (4) στρέμματα. 

β. Κατά παρέκκλιση του προηγουμένου εδαφίου θεωρούνται άρτια 
και οικοδομήσιμα τα γήπεδα εφόσον έχουν τα ελάχιστα όρια αρτιότητας 
κατά τις αντίστοιχες ημερομηνίες, όπως ορίζονται με τις διατάξεις της 
παραργ. 2 του άρθρου 1 του από 24.5.1985 π.δ/τος (ΦΕΚ 270/Δ). 

4. Για την ανέγερση εγκαταστάσεων κοινής ωφελείας απαιτείται η 
έγκριση τοπικού ρυμοτομικού σχεδίου σύμφωνα με τις διατάξεις του άρ¬ 
θρου 26 του ν. 1337/1983 «Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις» (ΦΕΚ 33/Α), όπως αντικα- 
ταστάθηκε με το άρθρο 8 (παρ. 13)τουν. 1512/1985 (ΦΕΚ 4/Α). 

Β. Περιοχή 2. 

1. Στα όρια της περιοχής περιλαμβάνεται το τμήμα της νέας βιοτε¬ 
χνικής ζώνης που προβλέπεται από την υπ’ αριθ. 37580/1507/1985 
απόφαση του Υπουργού Χωροταξίας, Οικισμού και Περιβάλλοντος 
«Έγκριση του Γενικού Πολεοδομικού Σχεδίου οικισμού Ληξουρίου (Ν. 
Κεφαλληνίας)» (ΦΕΚ 273/Δ). 

2. Στην περιοχή αυτή επιτρέπονται οι χρήσεις: 

- Βιοτεχνικών εγκαταστάσεων. 

- Χονδρεμπορίου. 

- Καταστημάτων. 

- Γραφείων. 

3α. Το κατώτατο όριο κατάτμησης και αρτιότητας των γηπέδων ορί¬ 
ζεται στα τέσσερα (4) στρέμματα. 

β. Κατά παρέκκλιση του προηγουμένου εδαφίου θεωρούνται άρτια 
και οικοδομήσιμα τα γήπεδα εφόσον έχουν τα ελάχιστα όρια αρτιότητας 
κατά τις αντίστοιχες ημερομηνίες, όπως ορίζονται με τις διατάξεις της 
παραγρ. 2 του άρθρου 1 του από 24.5.1985 π.δ/τος (ΦΕΚ 270/Δ). 

Γ. Περιοχή 3. 

1. Η περιοχή αυτή οριοθετείται ως εξής: 

α. Από το σημείο κατάληξης του μονοπατιού Λεγάτου στη θάλασσα 
(σημ. 43) και κατά μήκος του μονοπατιού μέχρι τη διασταύρωσή του με 
επαρχιακό δρόμο Ληξούρι - Λιβάδι (σημ. 42). 

- Κατά μήκος του παραπάνω επαρχιακού δρόμου με νότια κατεύ¬ 
θυνση μέχρι την συμβολή του με το μονοπάτι Δρακοσπηλιάς (σημ. 45). 

- Κατά μήκος του μονοπατιού Δρακοσπηλιάς, μέχρι την κατάληξή 

του στην θάλασσα (σημ. 44). ' 

β. Από τη συμβολή του μονοπατιού (βόρεια της ιδιοκτησίας Συνοδι- 
νού) με τον επαρχιακό δρόμο. Ληξούρι - Λέπεδα (σημ. 48) και κατά μή¬ 
κος αυτού του δρόμου με κατεύθυνση το Ληξούρι μέχρι συμβολής του με 
όρια δημοτικής ιδιοκτησίας (που βρίσκεται μεταξύ νεκροταφείου και νο¬ 
τίου ορίου σχεδίου πόλης). 

- Κατά, μήκος των νοτίων ορίων της ιδιοκτησίας αυτής, των ορίων 
του δημοτικού νεκροταφείου, των δυτικών ορίων της δημοτικής ιδιο¬ 
κτησίας, μέχρι τη συμβολή τούς με το νότιο όριο του σχεδίου πόλης. , 

- Κατά μήκος του νοτίου ορίου του σχεδίου πόλης μέχρι συμβολής 
του με τον επαρχιακό δρόμο Ληξούρι - Καταγωγή και.κατά μήκος αυ¬ 
τού του δρόμου, μέχρι την διασταύρωσή του με δρόρ* Λήξούρι - Μιχ«ί 
λιτσάτα (σημ. 28). 

- Κ Λ <τά μήκος της νοητής ευθείας από το προαναφερθέν σημ. 28 μέ- 
λ ρι Γ'| θέση της νέας υδατοδεξαμενής στο χωριό Μιχαλιτσάτα (σημ. 

Γ»., . 

/ * 

- · · Κ χτά μήκος της νοητής ευθείας από το σημείο 29, μέχρι τη δια- 

·«« <ση ιδιωτικού δρόμου, με το δημοτικό δρόμο Ληξούρι - Μιχαλι- 
’ : χ οτη θέση Λόγγος (σημ. 30). 

- Κπτά μήκος ιδιωτικού αγροτικού δρόμου στη θέση Λόγγος, μέχρι 
την κατάληξή του σε έκταση με χαρακτηριστική βραχώδη πτώση (σημ. 
31). 

- Κατά μήκος της δυτικής πλευράς της παραπάνω έκτασης μέχρι 
την κατάληξή της στο δημοτικό δρόμο Μιχαλιτσάτα - νεκροταφείο 
(σημ. 32). 

- Κατά μήκος του δημοτικού δρόμου Μιχαλιτσάτα - Νεκροταφείου, 
μέχρι την κατάληξή του σε παλαιό μονοπάτι στη θέση «Σπήλη» (σημ. 
33). 

- Κατά μήκος αυτού του παλαιού μονοπατιού μέχρι τη θέση «Βρυ¬ 
σούλα» (σημ. 34). 

- Κατά μήκος του παλαιού μονοπατιού στην περιοχή του λόφου Κού- 
νουπα μέχρι τη συμβολή του με το νέο ιδιωτικό αγροτικό δρόμο στην πε¬ 
ριοχή του λόφου Αγ. Γεωργίου (σημ. 35). 

- Κατά μήκος νέου ιδιωτικού αγροτικού δρόμου στην περιοχή του 
λόφου Αγ. Γεωργίου, μέχρι την κατάληξή του στον αιγιαλό (σημ. 36). 

- Από το νότιο όριο του οικισμού Λέπεδα (σημ. 52) και κατά μήκος 
των ορίων του οικισμού (σημ. 50) μέχρι τη συμβολή τους με δρόμο Λη¬ 
ξούρι - Λέπεδα (σημ. 51). 

- Κατά μήκος του δρόμου Ληξούρι - Λέπεδα μέχρι το προαναφερθέν 

σημ. 48. · 

γ. Από το σημείο 1 έως το σημείο 2, κατά μήκος του ρέμματος Κε- 
χριώνα. 

- Κατά μήκος του μονοπατιού «στο νησάκι», με κατεύθυνση προς 
νότο μέχρι τη συμβολή του με αγροτικό δρόμο προς Ριτσάτα (σημ. 37). 

- Κατά μήκος του αγροτικού δρόμου προς Ριτσάτα με κατεύθυνση 

προς ανατολάς μέχρι τη συμβολή του με το μονοπάτι «Γρηγοροπούλου» 
(σημ. 38). , 

- Κατά μήκος του μονοπατιού «Γρηγοροπούλου» μέχρι τη συμβολή 
τόυ με το ρέμα της Υπαπαντής (σημ. 39). 

- Κατά μήκος του ρέματος της Υπαπαντής με κατεύθυνση προς ανα¬ 
τολάς μέχρι τη συμβολή του ρέματος με τη θάλασσα (σημ. 40). 

2. Στην περιοχή αυτή επιτρέπονται μόνο οι χρήσεις: 

- Κατοικιών. 

• - Ξενοδοχειακών εγκαταστάσεων. 

- Γεωργικών αποθηκών. 

- Εγκαταστάσεων αναψυχής. 

3α. Το κατώτατο όριο κατάτμησης και αρτιότητας ορίζεται στα τέσ¬ 
σερα (4) στρέμματα. 

β. Κατά παρέκκλιση του προηγουμένου εδαφίου θεωρούνται άρτια 
και οικοδομήσιμα τα γήπεδα εφόσον έχουν τα ελάχιστα όρια αρτιότητας 
κατά τις αντίστοιχες ημερομηνίες, όπως ορίζονται με τις διατάξεις της 
παραγρ; 2 του άρθρου 1 του από 24.5.1985 π.δ/τος(ΦΕΚ 270/Δ). 

γ. Για τις εγκαταστάσεις οργανωμένων κατασκηνώσεων (Κάμπιγκς) 
η αρτιότητα ορίζεται σε οκτώ (8) στρέμματα. 

4. Η μέγιστη συνολική επιφάνεια ορόφων των εγκαταστάσεων ανα¬ 
ψυχής και των γεωργικών αποθηκών ορίζεται σε 200 τ.μ. και 60 τ.μ. 
αντίστοιχα. 

Δ. Περιοχή 4. 

1. Η περιοχή αυτή οριοθετείται ως εξής: 

α. Από τη συμβολή του ρέματος «Κεχριώνα» με το μονοπάτι προς τον 
οικισμό Αγ. Δημήτρη (σημ. 2) και κατά μήκος του μονοπατιού προς Αγ. 
Δημήτρη, μέχρι τη συμβολή του με μικρό μονοπάτι που ενώνει το προα- 
ναφερόμενο μονοπάτι με τον ιδιωτικό δρόμο προς το λόφο του Λασκαρά- 
του (σημ. 3.). · -. 

- Κατά μήκος του μικρού αυτού μονοπατιού μέχρι τη συμβολή του 
με τον ιδιωτικό δρόμο ιερός το λόφο του Λασκαράτου (σημ. 4). 

- Από το μικρό ρέμα - χαντάκι στους δυτικούς πρόποδες του λόφου 
που καθορίζεται από χαρακτηριστική σειρά κυπαρισσιών, μέχρι το ση¬ 
μείο συμβολής του με το ρέμα του Κεχρίωνα (σημ. 2). 

β. Κατά μήκος του νότιου λιμενοβραχίονα μέχρι τη συμβολή του με 
το όριο ιδιοκτησίας Υπουργείου Εθνικής Παιδείας και Θρησκευμάτων, 
και στη συνέχεια κατά μήκος του ανατολικού ορίου του εγκεκριμένου 
σχεδίου πσλ-ήςΓ μέχρι -τον επαρχιακό δρόμο Ληξούρι - Λέπεδα. 

- Κατά μήκος των ορίων δημοτικής ιδιοκτησίας (που βρίσκεται με¬ 


ταξύ νοτίων ορίων σχεδίου πόλης και νεκροταφείου) μέχρι τη συμβολή 
τους με τον παραπάνω επαρχιακό δρόμο Ληξούρι - Λέπεδα. 

- Κατοτρήκος του επαρχιακού δρόμου με κατεύθυνση τα Λέπεδα μέ¬ 
χρι τη συμβολή του με τα όρια του οικισμού Λέπεδα (σημ. 51). 

- Κατά μήκος των παραπάνω ορίων μέχρι τη θάλασσα. 

γ. Κατά μήκος των ορίων της ιδιοκτησίας Τυπάλδου στο Β.Δ. όριο 
του σχεδίου πόλης. 

2. Στην περιοχήν αυτή επιτρέπονται οι χρήσεις: 

- Εγκαταστάσεων μαρίνας, πάρκου αναψυχής και αθλητικών εγκα¬ 
ταστάσεων. 

3. Το κατώτατο όριο κατάτμησης και αρτιότητας ορίζεται στα οκτώ 
(8) στρέμματα. 

α. Κατά παρέκκλιση του προηγουμένου εδαφίου θεωρούνται άρτια 
και οικοδομήσιμα τα γήπεδα εφόσον έχουν ι) ελάχιστο εμβαδόν τέσσερα 
(4) στρέμματα κατά τη δημοσίευση του παρόντος διατάγματος και ιι) τα 
ελάχιστα όρια αρτιότητας κατά τις αντίστοιχες ημερομηνίες, όπως ορί¬ 
ζονται με τις διατάξεις της παραγρ. 2 του άρθρου 1 του από 24.5.1985 
Π.Δ/τος (ΦΕΚ 270/Δ) όπως ισχύει. 

4. Για τα έργα διαμορφώσεων των παραπάνω χρήσεων απαιτείται η 
σύμφωνη γνώμη της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

Ε. Περιοχή 5. 

1. Η περιοχή 5 οριοθετείται ως εξής: 

- Από τη συμβολή του ρέματος Κεχρίωνα με το μονοπάτι προς τον 
οικισμό Αγ. Δημήτρη (σημ. 2) κατά μήκος μικρού ρέματος - χαντακιού, 
στους δυτικούς πρόποδες του λόφου Λασκαράτου, που καθορίζεται και 
από χαρακτηριστική σειρά κυπαρισσιών μέχρι τη συμβολή του με ιδιω¬ 
τικό δρόμο (σημ. 4). 

- Κατά μήκος του ιδιωτικού δρόμου, με κατεύθυνση τον επαρχιακό 
δρόμο Ληξούρι - Λιβάδι, μέχρι τη συμβολή του με τον παραπάνω επαρ¬ 
χιακό δρόμο (σημ. 5). 

- Κατά μήκος του επαρχιακού δρόμου Ληξούρι - Λιβάδι, με κατεύ¬ 
θυνση Ληξούρι, μέχρι τη θέση Κεχριώνα (σημ. 6). 

- Από τη θέση «Κεχριώνα» επί του επαρχιακού δρόμου Ληξούρι - Λι¬ 
βάδι (σημ. 6) κατά μήκος του μονοπατιού «Τσετούρη» μέχρι τη συμ¬ 
βολή του με ιδιωτικό αγροτικό δρόμο στην περιοχή «Αμμουδαρές» (σημ. 

- Κατά μήκος του ιδιωτικού αγροτικού δρόμου στην περιοχή «Αμ¬ 
μουδαρές» μέχρι τη διασταύρωσή του με κοινοτικό δρόμο Υπαπαντής 
(σημ. 8). 

- Κατά μήκος του παραπάνω αγροτικού δρόμου προς Ληξούρι, μέχρι 
τη διασταύρωσή του με αγροτικό ιδιωτικό δρόμο (σημ. 9) και κατά μή¬ 
κος του δρόμου αυτού, μέχρι τη συμβολή του με το παλαιό μονοπάτι 
«Καμίναράδων» (σημ. 10). 

- Κατά μήκος του παραπάνω αγροτικού δρόμου μέχρι τη συμβολή 
του με επαρχιακό δρόμο Ληξούρι - Μονοπωλάτα στη θέση «Γρίλι» (σημ. 

- Κατά μήκος του επαρχιακού δρόμου Ληξούρι - Μονοπωλάτα μέχρι 
τη διακλάδωσή του με παλαιό μονοπάτι «Λαδά» (σημ. 12). 

- Κατά μήκος παλαιού μονοπατιού «Λαδά» μέχρι τη συμβολή του με 
νέα διάνοιξη ιδιωτικού αγροτικού δρόμου (σημ. 13). 

- Κατά μήκος του παραπάνω δρόμου μέχρι τη διασταύρωσή του με 
αγροτικό δρόμο Καμίνια - Αγ. Βασίλης (σημ. 14) και κατά μήκος του 
παραπάνω αγροτικού δρόμου μέχρι τη διασταύρωσή του με το παλαιό 
μονοπάτι «Ροδή» (σημ. 15). 

- Κατά μήκος παλαιού μονοπατιού «Ροδή» μέχρι τη συμβολή του με 
τον επαρχιακό δρόμο Ληξούρι - Χαβδάτα στη θέση «Μεκάρη» (σημ. 
16). 

- Κατά μήκος του επαρχιακού δρόμου Ληξούρι - Χαβδάτα μέχρι τη 
διασταύρωσή του με' νέα διάνοιξη ιδιωτικού αγροτικού δρόμου (σημ. 

- Κατά μήκος της νέας διάνοιξης του παραπάνω δρόμου μέχρι τη 
σύμβολή του με μονοπάτι στη θέση «Γενατάς» (σημ. 18). 

- Κατά μήκος του παραπάνω μονοπατιού μέχρι τη συμβολή του με 
ρέμα (σημ. 19). 

- Κατά μήκος του υδατοκρίτη του ρέματος αυτού, μέχρι τη συμβολή 
του με μονοπάτι (σημ. 20). 

- Κατά μήκος του μονοπατιού αυτού μέχρι τη συμβολή του με ιδιω¬ 
τικό αγροτικό δρόμο στη θέση «Μαρτινιάς» (σημ. 21). 

- Κατά μήκος του ιδιωτικού δρόμου αυτού μέχρι τη διασταύρωσή 
του με τη νέα διάνοιξη δρόμου Ληξουρίου - περιοχής Αγ. Αντωνίοει' 
(σημ. 22) και κατά μήκος της παραπάνω νέας διάνοιξης μέχρι χαραί- 

κτηριστικό υδροκρίτη (σημ. 23). 

- Κατά μήκος του υδροκρίτη αυτού μέχρι τη συμβολή του με υδρο¬ 
κρίτη ρέματος (σημ. 24). 

- Κατά μήκος του υδροκρίτη του ρέματοτος περιοχής «Μαύρης» μέ¬ 
χρι τη συμβολή με το μονοπάτι περιοχής «Μαύρης» (σημ. 25), και κατά 
μήκος του μονοπατιού μέχρι τη συμβολή του με το τέλος του αγροτικού 
δρόμου Ληξούρι - Τραγατούρι (σημ. 26). 

- Κατά μήκος ρέματος περιοχής «Τραγατούρι» μέχρι το σημείο 27 
(φωτοσταθερό). 

- Κατά μήκος της νοητής ευθείας γραμμής από σημείο 27 μέχρι τη 
διασταύρωσή της με τον επαρχιακό δρόμο Ληξουρίου - Σουλλάρων και 
το δημοτικό δρόμο Ληξουρίου - Μιχαλιτσάτων (σημ. 28). 

- Κατά μήκος του επαρχιακού δρόμου Ληξούρι - Σουλλάρων μέχρι 
τη συμβολή του με τα νοτιοδυτικά όρια του ισχύοντος εγκεκριμένου σχε¬ 
δίου πόλεως και κατά μήκος αυτών των ορίων και των ορίων των επε¬ 
κτάσεων (όπου υπάρχουν και όπως έχουν εγκριθεί με το Π.Δ/γμα 
(ΦΕΚ 273/Δ) μέχρι το βορειοδυτικό όριο του χώρου του νέου αθλητι¬ 
κού σταδίου. 

- Κατά, μήκος των ορίων του παραπάνω χώρου, με ανατολική κα¬ 
τεύθυνση μέχρι τη συμβολή τους με επαρχιακό δρόμο Ληξούρι - Λιβάδι 
(σημ. 53) και κατά μήκος του παραπάνω δρόμου με βόρεια κατεύθυνση 
μέχρι τη διασταύρωση με το μονοπάτι Λεγήτου (σημ. 42). 

Κατά μήκος του μονοπατιού μέχρι τη θάλασσα (σημ. 43). 

.· - Κατά μήκος της θάλασσας μέχρι τη συμβολή του ρέματος Κεχρι- 
ώνα (σημ. 40). 

- Κατά μήκος του ρέματος Κεχριώνα μέχρι τη συμβολή του με το 
μονοπάτι Γρηγοροπούλου (σημ. 39). 

- Κατά μήκος του μονοπατιού μέχρι τη διασταύρωσή του με αγρο¬ 
τικό δρόμο προς Ριτσάτα (σημ. 38). 

- Κατά μήκος του αγροτικού αυτού δρόμου μέχρι τη συμβολή με μο¬ 
νοπάτι (σημ. 37). 

- Κατά μήκος του μονοπατιού μέχρι το προαναφερθέν σημ. 2. 

2. Στην περιοχή αυτή επιτρέπονται οι χρήσεις: 

- Κατοικίας 

- Αντλητικών εγκαταστάσεων 

- θερμοκηπίων 

- Καταλυμάτων ζώων 

- Γεωργικών αποθηκών και μονάδων μεταποίησης γεωργικών προϊό¬ 
ντων, σε απόσταση διακοσίων (200) μέτρων από το εγκεκριμένο όριο 
του γενικού πολεοδομικού σχεδίου. 

3α. Το κατώτατο όριο κατάτμησης και αρτιότητας ορίζεται στα τέσ¬ 
σερα (4) στρέμματα. 

β. Κατά παρέκκλιση του προηγούμενου εδαφίου θεωρούνται άρτια 
και οικοδομήσιμα τα γήπεδα εφόσον έχουν τα ελάχιστα όρια αρτιότητας 
κατά τις αντίστοιχες ημερομηνίες, όπως ορίζονται με τις διατάξεις της 
παραγρ. 2 του άρθρου 1 του από 24.5.1985 Π.Δ/τος (ΦΕΚ 270/Δ), 

4. Για την ανέγερση των κτιρίων των παραπάνω επιτρεπομένων 
χρήσεων απαιτείται σύμφωνη γνώμη της αρμόδιας Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

ΣΤ. ΠΕΡΙΟΧΗ 6 

1. Η περιοχή αυτή οριοθετείται ως εξής: 

Από το νοτιοδυτικό όριο της επέκτασης του σχεδίου πόλης (περιοχή 
Βαρελάδας), (σημείο 66) και επί της νοητής ευθείας έως το σημείο 67 
που βρίσκεται επί του αγροτικού δρόμου Ληξούρι - Ευαγγελίστρια και 
σε απόσταση 30 μέτρων προς το βορειοανατολικό όριο της ιδιοκτησίας 
της Μοσχοπούλου Ευτυχίας. 

- Από το σημείο 67 επί της νοητής ευθείας και σε απόσταση από 
αυτό 60 μέτρων επί χαρακτηριστικής πτώσης τους εδάφους (αναβαθ¬ 
μού) μέχρι το νότιο όριο της ιδιοκτησίας Τζανάκου Παπαϊωάννου "Αν¬ 
νας (σημ. 68). 

- Κατά μήκος των υψηλοτέρων σημείων της χαρακτηριστικής αυτής 
πτώσεως του εδάφους έως το δυτικό άριστης επέκτασης του σχεδίου πό¬ 
λης (περιοχή Βαρελάδας - Μπαχάβα) (σημείο 69). . 

- Από το σημείο 69 και κατά μήκος των ορίων της επέκτασης του 
σχεδίου πόλης έως το σημείο 66. 

- Από τη συμβολή του αγροτικού δρόμου Ληξούρι - Μαρτινιάς (Λα- 
ντζάφάρα) και του αγροτικού δρόμου Ληξούρι - Ζουρλαύλακο - Μαρτι- 
νιάς, σημείο 62 και κατά μήκος του αγροτικού δρόμου Μαρτινιάς - 
Ζουρλαύλακο - Ληξούρι, ως το σημείο που αρχίζει απότομη κατωφέρεια 


του δρόμου (νότιο ανατολικό όριο της ιδιοκτησίας Γεράσιμου Μουρελά- 
του) (σημείο 63). 

- Κατά μήκος της νοητής ευθείας από το σημείο 63 έως το βορειο¬ 
δυτικό όριο της ιδιοκτησίας Φανού επί παλαιού μονοπατιού που ενώνει 
την περιοχή Ζουρλαύλακο με το Μαρτινιά (σημείο 64). 

- Κατά μήκος του παραπάνω μονοπατιού μέχρι τη συμβολή του με 
αγροτικό δρόμο Ληξούρι - Μαρτινιάς (Λαντζαφάρα) (σημείο 65). 

- Κατά μήκος του παραπάνω δρόμου ως το σημείο 62. 

2. Στην περιοχή αυτή επιτρέπονται οι χρήσεις: 

- κατοικίας 

- τουριστικών εγκαταστάσεων δυναμικότητας μέχρι 100 κλινών 

- εμπορικών καταστημάτων (με εξαίρεση τις υπεραγορές και τα πο¬ 
λυκαταστήματα) 

- εστιατορίων, αναψυκτηρίων 

- γραφείων 

- επαγγελματικών εργαστηρίων χαμηλής όχλησης 

- τραπεζών 

- κοινωφελών οργανισμών 

- αθλητικών εγκαταστάσεων 

- κτιρίων κοινής ωφέλειας 

- πρατηρίων βενζίνης 

2α. Το κατώτατο όριο κατάτμησης και αρτιότητας ορίζεται στα τέσ¬ 
σερα (4) στρέμματα. 

β. Κατά παρέκκλιση του προηγουμένου εδαφίου θεωρούνται άρτια 
και οικοδομήσιμα τα γήπεδα εφόσον έχουν τα ελάχιστα όρια αρτιότητας 
κατά τις αντίστοιχες ημερομηνίες όπως ορίζονται με τις διατάξεις της 
παραγράφου 2 του άρθρου 1 του από 24.5.1985 Π.Δ/τος (ΦΕΚ 270/ 
Δ) " 

γ. Για τις εγκαταστάσεις οργανωμένων κατασκηνώσεων (Κά- 
μπινγκς) η αρτιότητα ορίζεται σε οκτώ (8) στρέμματα. 

3. Για την ανέγερση των κτιρίων των παραπάνω επιτρεπομένων 
χρήσεων απαιτείται σύμφωνη γνώμη της αρμόδιας Επιτροπής Πολεο- 
δομικού και Αρχιτεκτονικού Ελέγχου. 

Ζ. Γενικές διατάξεις 

1. Οϊ λοιποί όροι και περιορισμοί δόμησης των γηπέδων όλων των 
περιοχών της καθοριζομένης ζώνης οικιστικού ελέγχου είναι οι αναφε- 
ρόμενοι κατά χρήση στα από 6.10.1978 (ΦΕΚ 538/Δ) και 24.5.85 
(ΦΕΚ 270/Δ) Π.Δ/γμα, όπως ισχύουν. 

2. Η επιχωμάτωση (μπάζωμα), όπου αυτή επιτρέπεται γίνεται μόνο 
μετά από σύμφωνη γνώμη του δημοτικού συμβουλίου και της αρμόδιας 
ΕΠΑΕ. 

3. Επιτρέπεται η λειτουργία, συντήρηση και επισκευή νομίμως υφι¬ 
σταμένων εγκαταστάσεων έστω και αν η χρήση τους δεν προβλέπεται 
από τις διατάξεις του παρόντος διατάγματος; 

4. Οικοδομικές άδειες που έχουν εκδοθεί μέχρι τη δημοσίευση του 
παρόντος διατάγματος ή έχει υποβληθεί στην αρμόδια αρχή ο πλήρης 
φάκελλος με τα απαραίτητα για την έκδοση της οικοδομικής άδειας 
στοιχεία μέχρι τη δημοσίευση του παρόντος διατάγματος, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων.. 

Άρθρο 3 

Οι διατάξεις του παρόντος διατάγματος δεν έχουν εφαρμογή για τους 
εντός των ορίων της ΖΟΕ οικισμούς, που οριοθετούνται με απόφαση του 
Νομάρχη, σύμφωνα με τις διατάξεις του από 24.4.1985 Π.Δ/τος 
(ΦΕΚ 181/Δ). 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Εργων, 
αναθέτουμε, τη δημοσίευση και εκτέλεση τού παρόντος Διατάγματος. 

Αθήνα, 5 Μαϊου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α!ΜΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

- ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει τπν ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ <3Π 

λειτουργούν καθημερινά από 8 . 00 ' έως 13 . 30 ' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμόύ 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β' 

» 

10.000 

Υ) 

» » 

» 

Γ' 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

·) 

» » 

» 

Α.Ε. & Ε.Π.Ε. 

» 

.20.000 

ια) Για όλα τα Τεύχη 


45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















